בס"ד

# ירמיהו פרק ז הדיון בקורבנות - תשע"ה

### **בחלקו השני של פרק ז' יוצא ירמיהו נגד תפיסתו המוטעית של העם ביחס להבאת הקרבנות למקדש. ירמיהו קורא לעם להיטיב את דרכיו, ולא לחשוב שהקרבת קרבנות בלבד עשויה להציל את העם מן העונש הצפוי. ליחידה זו מוקדשים שני שיעורים.**

**נושאים ושאלות מכווני למידה:**

* מהי טענתו של ירמיהו כלפי העם בנושא הקרבנות?
* מהי הבעייתיות שרואים הנביאים בהבאת הקרבנות של העם?
* אלו תביעות מציבים הנביאים לעם לתיקון המצב?

[**מבוא על הקרבנות**](http://lilmod.cet.ac.il/ShowItem.aspx?ItemID=f386c4cf-d1a4-4898-855d-54ed9aa555c3&lang=HEB)

|  |
| --- |
| **מבוא על הקרבנות** |
| פרק ז מתחלק לארבע נבואות נפרדות. בנבואה הראשונה שבפרק, פסוקים א-טו, עסקנו ביחידה הקודמת. ביחידה זו נעסוק בהרחבה בנבואה השלישית שבפרק, פסוקים כא–כח.  בנבואה זו מתייחס ירמיהו להבאת הקרבנות של העם. |
| **מבוא:**  בעולם שסבב את עם ישראל בזמן התנ"ך, נהגו הכול להקריב קרבנות לאלים. התפיסה של עובדי האלילים היתה שהאדם משרת את האל על ידי הבאת הקרבנות, משום שהאל זקוק לקרבנות. על ידי הקרבת קרבן יכול האדם לרצות את האל ולהשפיע על החלטותיו לגבי האדם. דרך הקרבנות, למעשה, "שולט" האדם באל.  תפיסת התנ"ך ביחס לקרבנות שונה בתכלית. א-להים אינו זקוק לקרבנות, והנהגתו את העולם אינה מושפעת מהקרבתם.  את הרעיון הזה מביע בצורה יפה בעל המזמור בתהילים פרק נ: |
| **ח**   לֹא עַל-זְבָחֶיךָ אוֹכִיחֶךָ וְעוֹלֹתֶיךָ לְנֶגְדִּי תָמִיד  **ט**   לֹא-אֶקַּח מִבֵּיתְךָ פָר   מִמִּכְלְאֹתֶיךָ עַתּוּדִים.  **י**     כִּי-לִי כָל-חַיְתוֹ-יָעַר    בְּהֵמוֹת בְּהַרְרֵי-אָלֶף.  **יא**   יָדַעְתִּי כָּל-עוֹף הָרִים    וְזִיז שָׂדַי עִמָּדִי  **יב**   אִם-אֶרְעַב לֹא-אֹמַר לָךְ  כִּי-לִי תֵבֵל וּמְלֹאָהּ.  **יג**   הַאוֹכַל בְּשַׂר אַבִּירִים    וְדַם עַתּוּדִים אֶשְׁתֶּה. |
| **מדוע ציותה התורה על הקרבת קרבנות?**  **הערה למורה:**המורה יכול לבחור להביא אחת מן השיטות המובאות:  או כל שיטה פרשנית אחרת. |
| **רמב"ם, מורה נבוכים ג לב:**  ... אי אפשר לצאת מניגוד לניגוד בבת אחת. לכן אין אפשרות בטבע האדם שיעזוב את כל אשר הסכין [=התרגל] אליו בבת-אחת. לכן כאשר שלח הא-ל את משה רבנו לעשות אותנו "ממלכת כהנים וגוי קדוש" (שמות יט  6) ... והדרך המפורסמת בעולם כולו, שהסכינו אליה באותם ימים, והפולחן הכללי שגדלנו עמו, לא היה אלא להקריב מיני בעלי-חיים באותם מקדשים שהציבו בהן הצורות, להשתחוות להן, ולהקטיר קטורת לפניהן ...  לא הצריכו חוכמתו יתעלה ועורמת-חסדו, הנראית בברור בכל מה שברא, שיצווה עלינו לדחות כל מיני דרכי פולחן אלה, לעזוב אותם ולבטלם, כי זה היה באותם ימים דבר שאין להעלות על הדעת לקבלו בהתאם לטבע האדם אשר לעולם נוח לו במה שהסכין אליו ...  לכן השאיר יתעלה את מיני העבודות האלה והעבירן מהיותן לנבראים ולדברים דמיוניים שאין להם מהות אמיתית, להיות לשמו יתעלה, וציוונו לעשותם לו יתעלה ...  ובערמת חסד א-לוהית זאת הושג שנמחה זכר עבודה זרה והתבסס היסוד הגדול האמיתי באמונתנו, והוא מציאות הא-לוה וייחודו. |
| לפי דברי הרמב"ם, התורה ציוותה על הקרבנות כי "אין אפשרות בטבע האדם שיעזוב את כל אשר הסכין [=התרגל] אליו בבת-אחת". משמע, עם ישראל והעמים סביבותיו היו רגילים להביא קרבנות, ואי אפשר היה להרגיל את עם ישראל לעבודת ה' ללא כל קרבן. אולם עבודת הקרבנות בישראל שונה בתכלית השוני מעבודת הקרבנות לאלילים, כפי שהוסבר במבוא. |
| **ר' דוד הופמן: פירושו לויקרא פרק א, עמוד סה:**  ... רק נח שראה במו עיניו באובדן עולם מלא של רשעים, שרק הוא ניצל ממנו על פי נס מה', רק הוא הרגיש כי **חייו נתונים לו מאת ה' ותלויים בו** והוא נתן ביטוי נמרץ להרגשה הזאת על ידי קרבן בעל חיים. הדם שנשפך בתורת "נפש" בעל החיים על גבי המזבח, היה מסמל את נפש האדם ואת חיי האדם, ובקרבן זה התפרצו רגשותיו של נח להבעה מוחשית, כי לא בהונו בלבד אלא גם בדמו הוא שייך לה', "אשר בידו נפש כל חי ורוח כל בשר איש".    ואולם מה כוונתה האמיתית של ההבעה החגיגית הזאת? דבר זה מתברר רק על ידי קרבנו של אברהם אבינו. כבר בתשעה ניסיונות עמד אברהם ונמצא לבו נאמן לה', עתה היה עליו לעמוד בניסיון הקשה ביותר. על פי צו ה' היה מוטל עליו להקריב את בנו יחידו, אשר היה קשור בו בכל נפשו ואשר חייו היו יקרים לו מחיי עצמו. ולאחר שגילה את נכונותו השלמה וצייתנותו האיתנה, באה הקריאה לשמור על חיי בנו. והנה נגלה פתאום איל ואותו הביא לעולה תחת בנו. בזה הובע בבירור הרעיון, **שבכוח החיים שאנחנו מקריבים לה' באמצעות קרבן בעל-החי, אנו מסמלים את הכניעה הגמורה והמשמעת השלמה לדרישות ה', שהן המטרה הסופית שלו**. זאת היא מה שה' דורש מן האדם, זאת היא תוכנה של "יראת ה'", משמעת בלתי מוגבלת לה'. "עתה ידעתי כי ירא אלקים אתה, ולא חשכת את בנך את יחידך ממני". |
| לפי פירוש רד"צ הופמן הקרבן הוא סמל הכניעה המוחלטת לדרישות ה' - שיאה של יראת השמים . |
| **הערה דידקטית:**  תלמידי שלוש יחידות נדרשים לדעת רק את הרעיון הכללי של הפרשן שנבחר ולא את סגנון דבריו |
| אנו לומדים כי עם הזמן הפכו הקרבנות לאמצעי חיצוני לעבודת ה' ועל כך מוכיחים הנביאים: |
| |  | | --- | | **יחס הנביאים להבאת הקורבנות למקדש** | | בנבואה זו מציג הנביא, בדבר ה', התנגדות עזה להבאת הקרבנות כפי שהיא נהוגה על ידי העם. | | **כא**  כֹּה אָמַר ה' צְבָאוֹת אֱלֹהֵי יִשְׂרָאֵל עֹלוֹתֵיכֶם סְפוּ עַל-זִבְחֵיכֶם וְאִכְלוּ בָשָׂר.  **כב**  כִּי לֹא-דִבַּרְתִּי אֶת-אֲבוֹתֵיכֶם וְלֹא צִוִּיתִים בְּיוֹם הוציא הוֹצִיאִי אוֹתָם מֵאֶרֶץ מִצְרָיִם עַל-דִּבְרֵי עוֹלָה וָזָבַח.  **כג**  כִּי אִם-אֶת-הַדָּבָר הַזֶּה צִוִּיתִי אוֹתָם לֵאמֹר שִׁמְעוּ בְקוֹלִי וְהָיִיתִי לָכֶם לֵאלֹהִים        וְאַתֶּם תִּהְיוּ-לִי לְעָם וַהֲלַכְתֶּם בְּכָל-הַדֶּרֶךְ אֲשֶׁר אֲצַוֶּה אֶתְכֶם לְמַעַן יִיטַב לָכֶם.  **כד**  וְלֹא שָׁמְעוּ וְלֹא-הִטּוּ אֶת-אָזְנָם וַיֵּלְכוּ בְּמֹעֵצוֹת בִּשְׁרִרוּת לִבָּם הָרָע וַיִּהְיוּ לְאָחוֹר וְלֹא לְפָנִים.  **כה**  לְמִן-הַיּוֹם אֲשֶׁר יָצְאוּ אֲבוֹתֵיכֶם מֵאֶרֶץ מִצְרַיִם עַד הַיּוֹם הַזֶּה         וָאֶשְׁלַח אֲלֵיכֶם אֶת-כָּל-עֲבָדַי הַנְּבִיאִים יוֹם הַשְׁכֵּם וְשָׁלֹחַ.  **כו**   וְלוֹא שָׁמְעוּ אֵלַי וְלֹא הִטּוּ אֶת-אָזְנָם וַיַּקְשׁוּ אֶת-עָרְפָּם הֵרֵעוּ מֵאֲבוֹתָם.  **כז**   וְדִבַּרְתָּ אֲלֵיהֶם אֶת-כָּל-הַדְּבָרִים הָאֵלֶּה וְלֹא יִשְׁמְעוּ אֵלֶיךָ וְקָרָאתָ אֲלֵיהֶם וְלֹא יַעֲנוּכָה.  **כח**  וְאָמַרְתָּ אֲלֵיהֶם זֶה הַגּוֹי אֲשֶׁר לוֹא-שָׁמְעוּ בְּקוֹל ה' אֱלֹהָיו וְלֹא לָקְחוּ מוּסָר        אָבְדָה הָאֱמוּנָה וְנִכְרְתָה מִפִּיהֶם. | | עֹלוֹתֵיכֶם סְפוּ עַל-זִבְחֵיכֶם וְאִכְלוּ בָשָׂר: | | מהר"י קרא:  **עולותיכם** שהם כליל [=נשרפות כולן על המזבח] **ספו על זבחיכם**- שהוא נאכל. [=מן הזבח אוכלים הבעלים חלק ניכר מהבשר.] **ואכלו** הכל. | | על פי המהר"י קרא, הנביא מציע לעם "ספו" – הוסיפו את הקרבנות המוקרבים לה' לקרבנות הנאכלים על ידכם, כי אין לקב"ה חפץ בקרבנות אלה וחבל "לבזבז" את הבשר בהעלאתו לקרבן. | |

[**יחס הנביאים לעבודת**](http://lilmod.cet.ac.il/ShowItem.aspx?ItemID=03313001-0673-4773-abb6-02a86e818d5e&lang=HEB)

[**הקרבנות במקדש**](http://lilmod.cet.ac.il/ShowItem.aspx?ItemID=03313001-0673-4773-abb6-02a86e818d5e&lang=HEB)

|  |
| --- |
| בדבריו על הקרבנות מתווסף ירמיהו לנביאים רבים נוספים אשר עסקו בשאלת חשיבות הקרבנות בעבודת ה'.  בלימוד ספרי שמואל וישעיהו פגשנו כבר התייחסויות לנושא הקרבנות: |
| **1. שמואל א טו, כב** |
| וַיֹּאמֶר שְׁמוּאֵל הַחֵפֶץ לַה' בְּעֹלוֹת וּזְבָחִים כִּשְׁמֹעַ בְּקוֹל ה'. הִנֵּה שְׁמֹעַ מִזֶּבַח טוֹב לְהַקְשִׁיב מֵחֵלֶב אֵילִים. |
| **2.ישעיהו א, יא-יד** |
| **יא**  לָמָּה-לִּי רֹב-זִבְחֵיכֶם יֹאמַר ה' שָׂבַעְתִּי עֹלוֹת אֵילִים וְחֵלֶב מְרִיאִים וְדַם פָּרִים וּכְבָשִׂים וְעַתּוּדִים לֹא חָפָצְתִּי.  **יב**  כִּי תָבֹאוּ לֵרָאוֹת פָּנָי מִי-בִקֵּשׁ זֹאת מִיֶּדְכֶם רְמֹס חֲצֵרָי.  **יג**  לֹא תוֹסִיפוּ הָבִיא מִנְחַת-שָׁוְא קְטֹרֶת תּוֹעֵבָה הִיא לִי. חֹדֶשׁ וְשַׁבָּת קְרֹא מִקְרָא לֹא-אוּכַל אָוֶן וַעֲצָרָה.  **יד**  חָדְשֵׁיכֶם וּמוֹעֲדֵיכֶם שָׂנְאָה נַפְשִׁי הָיוּ עָלַי לָטֹרַח נִלְאֵיתִי נְשֹׂא.  **טו**  וּבְפָרִשְׂכֶם כַּפֵּיכֶם אַעְלִים עֵינַי מִכֶּם גַּם כִּי-תַרְבּוּ תְפִלָּה אֵינֶנִּי שֹׁמֵעַ  יְדֵיכֶם דָּמִים מָלֵאוּ.  **טז** רַחֲצוּ הִזַּכּוּ הָסִירוּ רֹעַ מַעַלְלֵיכֶם מִנֶּגֶד עֵינָי חִדְלוּ הָרֵעַ.  **יז**  לִמְדוּ הֵיטֵב דִּרְשׁוּ מִשְׁפָּט אַשְּׁרוּ חָמוֹץ שִׁפְטוּ יָתוֹם רִיבוּ אַלְמָנָה. |

|  |
| --- |
| על דבריו של ישעיהו בנושא מביא המדרש את הסיפור הבא: |
| **במדבר רבה סוף פרשה כא:**  שאל גוי אחד את ר' עקיבא. אמר לו: למה אתם עושים מועדות? לא כך אמר לכם הקב"ה [ישעיה א]: "חודשיכם ומועדיכם שנאה נפשי"? אמר לו ר' עקיבא: אילו אמר: "חודשי ומועדי שנאה נפשי" – היית אומר. [=היית טוען נגדי טענה ניצחת]. לא אמר אלא: חודשיכם ומועדיכם!"... |
| כיצד מסביר רבי עקיבא את התנגדותו של הקב"ה לחגיגות החודש והמועד שהעם עושה?  מה אפשר ללמוד מסיפור זה על התנגדותו של ירמיהו לעבודת הקרבנות של העם? |

[**ייחודה של נבואת ירמיהו**](http://lilmod.cet.ac.il/ShowItem.aspx?ItemID=14041b99-2b58-4f91-9de8-937694ecd5d4&lang=HEB)

[**על הקרבנות**](http://lilmod.cet.ac.il/ShowItem.aspx?ItemID=14041b99-2b58-4f91-9de8-937694ecd5d4&lang=HEB)

|  |
| --- |
| **ייחודה של נבואת ירמיהו על הקורבנות** |
| אף על פי שנביאים רבים דיברו נגד הבאת הקרבנות של העם, מעלה ירמיהו בדבריו טיעון מיוחד ומעורר קושי: |
| כִּי לֹא-דִבַּרְתִּי אֶת-אֲבוֹתֵיכֶם וְלֹא צִוִּיתִים בְּיוֹם הוֹצִיאִי אוֹתָם מֵאֶרֶץ מִצְרָיִם עַל-דִּבְרֵי עוֹלָה וָזָבַח. |
| כיצד יכול ירמיהו לטעון שהקב"ה לא ציווה את עם ישראל על הקרבנות, והרי אנו מוצאים בתורה את חומש ויקרא העוסק בדיני קרבנות בהרחבה, וכן פרשיות נוספות בחומשים שמות ובמדבר, שבהם עוסקת התורה בעניין הקרבנות? |
| **רד"ק** :  (כב) כי לא דברתי, ביום הוציאי אותם מארץ מצרים - ... ויש לפרש גם כן, **כי עקר המצוה לא היתה על דברי עולה וזבח אלא 'שמעו בקולי והייתם לי לעם' ובזה התנאי נתן להם התורה** **ואין בכל עשרת הדברים שהם כלל התורה כלה זכר עולה וזבח** ואף כשידבר על הקרבנות לא צוה להם שיקריבו קרבן אלא אדם כי יקריב מכם קרבן אם יעשה מדעתו יהיה כך וכך והתמידים שצוה בהם הוא לכבוד הבית והיו באין לצבור **אבל ליחידים לא צוה להקריב קרבן כמו שצוה ליחידים לעשות משפט ושאר המצות** ולא צוה ליחיד לעשות קרבן אלא אם כן יחטא בשוגג וצוה בשרפת האמורין להשיב החוטא אל לבו לכוף התאוות הבהמיות לפי שתולדתם מחלב ודם ויהיה נזהר שלא יהיה שוגג במצוה כל שכן מזיד והתמידים גם בנין הבית לעבודה אפשר שהוא כמו שכתב מורה צדק רבינו משה ז"ל להעתיק הדעות הזרות ובנין ההיכלות שהיו לשם עכו"ם רצה להעתיקם לעבודת האל ושימחה שם עכו"ם מהם: |
| **מעיון בדברי רד"ק עולה:**  א. הדגש על מהו: 'עיקר המצווה' ו'כלל התורה'.  ב. מעמד קרבנות היחיד כרשות.  ג. מה תפקיד הקרבנות בכל זאת? (שימו לב מביא שתי דעות) |

|  |
| --- |
| כנגד הדברים אשר "לא ציויתי" מציג ירמיהו את הדברים שכן ציוה ה': |
| **כג** כִּי אִם-אֶת-הַדָּבָר הַזֶּה צִוִּיתִי אוֹתָם לֵאמֹר שִׁמְעוּ בְקוֹלִי וְהָיִיתִי לָכֶם לֵאלֹהִים       וְאַתֶּם תִּהְיוּ-לִי לְעָם וַהֲלַכְתֶּם בְּכָל-הַדֶּרֶךְ אֲשֶׁר אֲצַוֶּה אֶתְכֶם לְמַעַן יִיטַב לָכֶם. |
| בנבואה זו חוזר הפועל שמ"ע חמש פעמים. באמצעות החזרה המרובה על פועל זה מדגיש הנביא את הציפייה של ה' שהעם ישמע, וזאת אל מול המציאות שהעם אינו שומע.  למעשה אומרת נבואה זו את דברי שמואל הנביא: "הנה שמע מזבח טוב". היינו, יותר חשוב לשמוע בקול ה' מלהקריב קרבנות. |
| **הערה דידקטית:**  כתרגול, מומלץ לתת לתלמידי חמש יחידות לקרוא לבד את פירוש האברבנאל  ולנסח במה שונה פירושו מפירוש רד"ק: |
| **אברבנאל:**  ולכן הנראה לי בפירוש הפסוק הוא, שהנה ישראל כשיצאו ממצרים ובאו לפני הר סיני ושמעו התורה והמצוות, לא צום ה' דבר מעניין הקרבנות, אבל ציוום ענייני האמונות והמעשים המשובחים אשר יעשו. אמנם כאשר עשו העגל, וראה ה' יתברך שרירות לבם הרע ובכל יום ויום יחטאו לפניו, הוצרך לתקן להם צרי ורפואה למחלתם ורשעיהם, **ולכן באו מצוות הקרבנות**, מהעולות אשר יעשו לכפר על הרהורי הלב ומהחטאת והאשם ושאר מיני הקרבנות כולם, **שלא נצטוו עליהם אילו לא היו חוטאים**. וזהו אומרו כאן: "כי לא דברתי… ביום הוציאי אותם מארץ מצרים: רומז למעמד הר סיני וקיבול המצוות שבפרשת "יתרו" ו"משפטים", שבהם לא ציווה אותם ה' יתברך "על דברי עולה וזבח" אבל ציווה אותם לאמור: "שמעו בקולי" באופן שאהיה לכם לאלקים ואתם תהיו לי לעם ותלכו בכל הדרך אשר אצווה אתכם. |